Temaaften om DGI Landsstævne 2029
2025-11-25 19:00 - 21:00 (Europe/Copenhagen) | Idrætshøjskolen Sønderborg, Friheds Allé 42, Sønderborg, 6400
Sønderborg Kommune skal være værtskommune for DGI Landsstævne 2029.
Vi ønsker at involvere alle, der har lyst til at bidrage med idéer, forslag og inspiration til, hvordan vi sammen kan skabe et fantastisk landsstævne.
Der serveres kaffe og kage.
Program:
19.00 Velkomst v. Christel Leiendecker, formand for Udvalget for Kultur, Idræt og Medborgerskab
19.05 Præsentation af program og proces for aftenen v. Peter Norman, direktør for Kultur og Erhverv
19.10 Introduktion til DGI Landsstævnet v. Annemarie Michelsen, chef for Events og DGI Verdensholdet
19.20 Sønderborgs rolle som værtskommune v. Casper Rasmussen, chef for Kultur, Idræt og Fritid
19.25 Betydningen af et Landsstævne i vores landsdel v. Hanne Lene Haugaard, formand for DGI Sønderjylland
19.30 Workshop: Idéindsamling og dialogcafé v. Casper Rasmussen, chef for Kultur, Idræt og Fritid
20.45 Opsamling og afrunding v. Casper Rasmussen, chef for Kultur, Idræt og Fritid

TV 2: Alletiders juleshow
2025-11-26 20:30 | Koncertsalen Alsion, Alsion 2, Sønderborg, 6400, Danmark
Glæd dig til et spektakulært juleshow i Koncertsalen Alsion fyldt med magi, musik og uforglemmelige øjeblikke!
TV 2’s Alletiders Juleshow har gennem årene præsenteret nogle af Danmarks største stjerner, heriblandt Malte Ebert, Tim Christensen, Christopher, Tina Dickow, Lis Sørensen, Oh Land, Burhan G, Sanne Salomonsen, Anne Linnet, Rasmus Seebach – og mange flere!
Vi kan næsten ikke vente med at løfte sløret for 2025s imponerende lineup, som vi glæder os til at afsløre senere på året. Én ting er sikkert: Sønderborg og Koncertsalen Alsion bliver centrum for årets største og flotteste julewhow, når Allertiders Juleshow fylder salen med lys, musik og glæde!
Værter: Natasja Crone og Melvin Kakooza
Solisterne offentliggøres først senere på året. Men vi tør godt love, at det bliver fuldstændigt fantastisk!

Årets Business Event 2025
2025-11-27 15:45 - 20:00 | Business College Syd, Søndre Landevej 30, Sønderborg, 6400
Årets Business Event – en festaften for det lokale erhvervsliv
Vækstvirksomheder, Kometvirksomheder og I·PRIS 2025
Torsdag den 27. november inviterer Sønderborg Vækstråd igen til fejring af lokale virksomheder og iværksættere til Årets Business Event, der afholdes på Business College Syd.
Program:
15:45 Dørene åbnes; registrering og netværk
16:15 Velkomst ved Michael Willemar
16:25 Oplæg af Jesper Bergstrøm
17:05 I-PRIS finale: Live pitch
17:45 Pause med let anretning og netværk
18:30 Kåring af Sønderborg Vækstpris
18:40 Præsentation af STEAR
18:55 Kåring af Sønderborg Kometpris
19:05 Indslag ved Thomas Eje
19:35 Vinderen af Sønderborg I·PRIS kåres
19:45 Afrunding
20:00 Slut
Jesper Bergstrøm er en af Danmarks mest efterspurgte foredragsholdere og high performance coaches. Med mere end 20 års erfaring inspirerer han virksomheder og ledere til at skabe bedre resultater gennem kropssprog, mindset og adfærdsforståelse.
På Årets Business Event kan deltagerne se frem til et oplæg, der med energi og humor sætter fokus på, hvordan små ændringer i vores adfærd og kommunikation kan skabe store resultater – både i erhvervslivet og i hverdagen. Jesper vil give konkrete værktøjer og indsigter, som man kan tage med sig hjem og omsætte til øget trivsel, motivation og succes i praksis.
Thomas Eje er en af Danmarks mest folkekære entertainere, kendt fra Linie 3, revy, teater og musikalske shows. Med sit unikke talent som både skuespiller, sanger, musiker og komiker har han begejstret publikum gennem årtier. Han er aktuel på scenen i Sønderborgs Revy, og som fastboende på Sydals er han samtidig en del af det lokale kulturliv. Til Årets Business Event kan deltagerne glæde sig til et underholdende indslag, hvor Thomas Ejes musikalitet, humor og lune vil skabe en festlig ramme om aftenen.
Mikkel Christoffersen, CEO for STEAR (Sønderborg Energy & Tech Startup), går på scenen for at fortælle om, hvordan STEAR understøtter fremtidens startups inden for energi og teknologi. Med sig har han to af STEAR iværksættere, som vil pitche deres idéer og give et indblik i, hvordan visioner bliver til virkelighed. STEAR arbejder tæt sammen med Sønderborg Vækstråd om at fremme innovation og iværksætteri i Sønderborg kommune.
Sønderborg Vækstpris
Hvert år uddeler Sønderborg Vækstråd Vækstprisen til en lokal virksomhed, der gennem en længere periode har vist høj vækst og solid bundlinje.
Sønderborg Kometpris
Kometprisen uddeles til en yngre virksomhed, der med afsæt i FN´s verdensmål og et skalerbart forretningskoncept, har leveret en ekstraordinær vækst.
I·PRIS
Den lokale iværksætterkonkurrence, hvor nye og spirende virksomheder pitcher deres idéer live foran publikum. Vinderen af I·PRIS kåres på selve aftenen og anerkendes med en kontant præmiesum.

Børste Juleshow
2025-11-29 10:30 | Sønderborg Teater, Strandvej 1, Sønderborg, 6400, Danmark
En magisk oplevelse for familiens mindste.
Glæd jer til en fortryllende stund, når børnenes favorit, det charmerende pindsvin Børste fra Minisjang, gæster LiveOplev med sit helt nye juleshow!
Kom og syng med på stemningsfulde julesange, dans jer varme i sneen og oplev en hjertevarm atmosfære fyldt med julestemning og sjov. Showet er særligt tilpasset de yngste familiemedlemmer og varer cirka 35 minutter – en perfekt længde til små julehjerter.
Som prikken over i’et kan børnene efter showet komme helt tæt på og hilse på Børste, inden han snupper sin lille slæde og triller tilbage til Minisjang.

Jul i Hertugbyen Augustenborg
2025-11-29 11:00 - 2025-11-30 17:00 | Augustenborg Garden, Palævej 9, Augustenborg, 6440
Gløgg, æbleskiver og duften af gran fylder gårdspladsen ved Augustiana, når Hertugbyen Augustenborg inviterer til julemarked!Oplev smagfulde boder, pakkeleg for børn og voksne – og mød julemanden søndag kl. 16.00.
📍 Augustiana og Augustenborg Garden Bistro📅 29.-30. november 2025 kl. 11–17
#Julemarked #HertugbyenAugustenborg #Hertugbyensudviklingsforum #AugustenborgGarden #Augustiana

Nøddeknækkeren
2025-11-29 16:00 | Koncertsalen Alsion, Alsion 2, Sønderborg, 6400, Danmark
Nøddeknækkeren med Classical Ukrainian Etoile Ballet vender tilbage til Koncertsalen Alsion.
Den verdensberømte ballet Nøddeknækkeren fremført af ukrainske balletstjerner bliver en magisk julegave for hele familien!
Et smukt eventyr om unge Claras eventyr med Nøddeknækkerprinsen, fyldt med spændende historier, blev i 1892 forvandlet af Pjotr Tjajkovskij til verdens mest populære klassiske ballet. I dag er balletten Nøddeknækkeren blevet en verdensomspændende juletradition, og denne forestilling opføres årligt på teater- og operascener verden over.
Dansens universelle sprog er forståeligt uden oversættelse for ethvert publikum – scenen vil præsentere historien om en ung piges skrøbelige drøm, kampen mellem godt og ondt, hvor kærligheden sejrer.
Dansende snefnug, Nøddeknækkerprinsen, legetøjssoldater og Sukkerfeen vågner til live i denne magiske familieklassiker. Oplev et fantastisk eventyr med en lille pige ved navn Clara, mens hun falder i søvn juleaften. Hun møder sin prins, konfronteres med en kamp mellem kæmpemus og rotter, og bliver ført ind i det herlige land med søde sager. Historien er meget mere end bare et juleeventyr. Det er en historie om at vokse op, hvilket også afspejles i dansen.
Nu er det tid til at lade dig opsluge af denne magiske verden, glemme dine presserende problemer og jag, fordybe dig i den magiske verden, huske barndomsdrømme og fylde din sjæl med inspiration, varme og nye drømme.
Balletten “Nøddeknækkeren” er ideel som den første ballet, børn bliver introduceret til. Derudover vil balletten, udover at fortrylle unge tilskuere, også tilbyde voksne balletelskere en følelse af beundring for skønhed og fylde alle med julestemning!
Produktionen af klassisk koreografi af Marius Petipa vil blive fremført af Classical Ukrainian Etoile Ballet – et kompagni organiseret i Kyiv af solisterne Irina og Anatoliy Khandazhevsky fra Kharkiv Opera- og Ballettteater i Ukraine. Udøverne inkluderer professionelle balletdansere – vindere af internationale ballettkonkurrencer, hædrede kunstnere fra Ukraine, solister fra ukrainske, og fra februar 2022, europæiske teatre.
Forestillingen involverer kunstnere på højeste niveau, og i sine produktioner bruger kompagniet ægte teaterkostumer og -kulisser, lavet i hånden. En professionel teaterlysdesigner følger ballettforestillingen og skaber en uforglemmelig atmosfære under showet. Musikken gengives i et meget højkvalitetsoptag af Kharkiv Operaorkester.
Dette er en unik mulighed for at opleve ægte klassisk ballet på højeste niveau fremført af stjerner fra verdensballetten!
Medvirkende solodansere:

Irina Khandazhevskaya, Prima Ballerina, hædret kunstner fra Ukraine, solist ved Kharkiv Opera- og Ballettteater, koreograf, diplomvinder af den internationale ballettkonkurrence “Premio Roma”. Hederspris “People’s Recognition 2010” i nominering af en kunstner. Tildelt “P. Virsky-prisen” i koreografinominering 2007. @irinakhandazhevskaya
Anatoliy Khandazhevsky, solist ved Kharkiv Opera- og Ballettteater (Ukraine), koreograf, vinder af 2. præmie i international konkurrence i Tallinn. @anatoliikhandazhevskii
Maria Shupilova, solist ved Kyiv Operaen. @shupilova_maria
Kristina Kadashevich, ledende solist ved Kharkiv Opera- og Ballettteater, vinder af internationale ballettkonkurrencer.
Katerina Andrenko, solist ved Odessa National Opera, Hamburg Kammerballett, Opera Poznan. @andrenko_kate
Dmitry Lazovik, solist ved Belarusian State Academic Musical Theatre, vinder af internationale ballettkonkurrencer.
Vsevolod Maievskyi, solist ved English National Ballet, ukrainskfødt tidligere danser ved Mariinsky Ballet. @vsevolod_maievskyi
Larisa Hrytsay, solist ved Kharkiv Opera- og Ballettteater (Ukraine), solist ved Odessa National Opera. @lorikeets89

Arrangør: Kultur for Folket

Juletur i Nørreskoven
2025-11-30 10:00 - 13:00 | Jagthytten ved Nygaard, Nørreskovvej 41, Nordborg, 6430, Danmark
Kom med på en hyggelig julevandring i Nørreskoven. Vi finder gran, mos og kogler til årets juledekorationer. Måske finder vi også spor fra skovens to skovnisser Egon og Konrad. Efter turen laves der juledekorationer i Jagtstuen og det vil være muligt at købe gløgg og æbleskiver hos Foreningen Nygård.
Læs mere om vores mange andre spændende naturture i Naturkalenderen for 2025.
http://www.naturkalenderen.dk

Julemarked på Sønderborg Slot
2025-12-05 - 2025-12-07 | Sønderborg Slot, Sønderbro 1, Sønderborg, 6400, Danmark
På pladsen foran slottet og i slotsgården, vil der være gran, røde julekugler og et stort juletræ midt i slotsgården med dannebrogsguirlander.
Der vil være julehytter med rensdyr, og julemanden har sat tid af til at kigge forbi.
Mere end 80 udstillere i telt på forpladsen, inden i slotsgården og i slottets historiske sale, stiller op med smukke boder med juleting og lækkerier, så I kan bringe julen med hjem.

De mange hyggelige madboder byder på lækre julespecialiteter -prøv f.eks. ostespecialiteter og særligt udvalgte vine fra lokale forhandlere.

I kan også holde pause i slottets hyggelige café, som serverer friskbrygget kaffe, hjemmebagte sønderjyske kager og andre specialiteter fra slottet.

For de yngste julemarkedsgæster byder museet indenfor med en julestue. Her kan I opleve en eventyrlig historisk jul med julepynt og juletraditioner fra gamle dage. Julepynt i silkepapir, julehjerter a la H.C Andersen, musetrapper og en fin kalender lavet af kartofler, som børn lavede i gamle dage, er på programmet.
Slottets udstillinger er åbne i weekenden, her kan I få en rundtur i de mange udstillingsrum og dykke ned i grænselandets fascinerende historie.

Julekoncert med Marie Carmen Koppel i Lysabild Kirke
2025-12-05 19:00 - 20:30 | Lysabild Kirke, Lysabildgade 7, Sydals, 6470
Oplev Danmarks ukronede souldronning Marie Carmen Koppel give sine traditionsrige julekoncerter når hun drager på juleturne i hele Danmark i 2025.
Kirker og spillesteder fyldes til bristepunktet med varm julestemning når Marie Carmen Koppel fortolker sine yndlings julesange som When you wish upon a star, White Christmas og Have Yourself a Merry Little Christmas.
Musikalsk bakkes sangerinden i år op af stjerne musikeren Steen Rasmussen på klaver og keyboards, og sangerinderne Molly Koppel og Amanda Lorentzen på kor.
Marie Carmen Koppel elsker julens sange, amerikanske carols og salmer, Hun tog for alvor den amerikanske jul til sig, da hun i to år boede i New York, og som den eneste hvide var gospelsanger i Fountain Church of Christ i Broooklyn. Julen har da også en ganske særlig plads i Marie Carmen Koppels hjerte. For hende rimer juletiden på nærhed, kærlighed og refleksion over tilværelsen. Det er en tid til at samles og at tænde lys i mørket. Julen handler om at dele de gode ting, nærvær og kærlighed med den der har mest brug for ekstra omsorg.
Musikken er for Marie Carmen Koppel noget af det bedste ved julen. Derfor inviterer hun igen i år inden for til sine traditionsrige julekoncerter.
Og det er blevet mange danskeres faste tradition at tage hul på julen til en af Maries velbesøgte julekoncerter rundt om i landet.
Marie Carmen Koppel har udgivet 2 julealbums “Have yourself a merry little Christmas” samt “When you wish upon a star”.
Derudover udgav hun julesangen ”Hope at Christmas time” skrevet sammen med Steen Rasmussen.
Hun glæder sig til at byde alle indenfor til sine julekoncerter som med garanti bringer julestemningen med sig.
Dørene åbner kl. 18.00. P-plads ved skole og kirke.
Billetprisen er 150 kr. plus gebyr.
Billet:
https://www.place2book.com/da/sw2/sales/7m9nplgiak?

Sønderborg Musikskoles store julekoncert
2025-12-10 17:00 - 20:00 | Sønderborg Musikskole, Skovvej 16, Sønderborg, 6400, Danmark
Det er søreme, det’ sandt, december. På Sønderborg Musikskole elsker vi jul, så kan vi nemlig få lov og spille og synge alle de skønne julemelodier.
Onsdag den 10. december fra kl. 17 holder Sønderborg Musikskole den store julekoncert, hvor over 200 af musikskolens elever medvirker, og hjælper med til, at vi alle kommer i den rette julestemning. Alle grene af Sønderborg Musikskole er repræsenteret og både nye og garvede elever samles og sender julehilsner til alle.
Undervejs i koncerten bliver der også mulighed for at publikum kan synge med på julens melodier. Til en rigtig julekoncert hører naturligvis også både gløgg og æbleskiver. Det kan købes i pausen.
Vi glæder os til at se dig!
Der er fri entré til koncerten, og alle er velkommen.

NYTÅRSKUR 2026
2026-01-06 16:30 - 18:00
Sønderborg Byråd inviterer kommunens erhvervsliv, samarbejdspartnere, ledere fra frivillige foreninger og øvrige til Nytårskur for at sige tak for 2025 og ønske hinanden et godt 2026.
Ud over tid til hygge og netværk til Nytårskuren består programmet af:

Borgmesterens nytårstale ved Erik Lauritzen
Potentialet i samarbejdet mellem Syddansk Universitet, virksomheder og Sønderborg Kommune ved Jens Ringsmose, rektor på Syddansk Universitet
Gevinster for virksomheder, foreninger og frivillige ved DGI Landsstævnet 2029 i Sønderborg ved Hanne Lene Haugaard, formand for DGI Sønderjylland

Nytårsgalla
2026-01-10 20:00 - 22:00 | Koncertsalen Alsion, Alsion 2, Sønderborg, 6400, Danmark
Nytårsgalla

Nytårsgallaen er i et traditionsrigt wiener-program, der sætter scenen for en festlig og glædelig start på det nye år. Med et nøje udvalgt repertoire, som trækker på den klassiske wienerkultur, inviteres publikum til at fejre det nye år med både elegance og livlig energi.

Stemningsfulde melodier og velkendte temaer vækker minder om en tid med stor operette-glamour og elegante valse, der både rører os og sætter gang i festlighederne. Koncerten bliver således en hyldest til traditionerne, hvor musikken bærer løftet om et nyt år fyldt med fornyet håb og glæde. Godt nytår!
Ca. 1 time og 50 minutter med pause
Program:
Traditionsrigt wiener-program med stjernesolister, der med elegante og livlige klange skaber en skøn aften og en festlig start på det nye år!

1. gæstedirigent:
Henrik Schaefer
Solist og vært: Peter Lodahl
Solist: Solen Mainguiné, sopran

High5Girls Sønderborg x Danfoss: Design robotter hos Danfoss (for piger 13-16 år)
2026-01-20 16:00 - 19:00
For piger 13-16 år

Er du nysgerrig på, hvordan man går fra en god idé til et færdigt produkt? I dette forløb kigger vi bag kulisserne hos Danfoss Drives i Gråsten og lærer at tænke som en designer og robotingeniør.

På den første workshop besøger vi robotterne i produktionen, og bagefter lærer du selv, hvordan man programmerer intelligente mobile robotter, og hvad man kan bruge dem til.
I de næste to workshops dykker vi ned i den kreative proces bag produktudvikling. Vi starter med ideer, skitser og slutter med en færdig prototype af din egen stemningslampe med unikke farver og lysmønstre, der kan tilpasses dit humør og skabe den perfekte atmosfære i dit værelse.
Vi lærer, hvordan man udvikler produkter med 3D-design og bygger dem med en 3D-printer. I den følgende uge vil vi bruge LED’er til at vække lampen til live og selv programmere den, så den bliver intelligent.
Du skal møde vores inspirerende rollemodeller, bl. a. Minette, elektronikingeniør, og Sabrina, robotingeniør.

Ingen erfaring er nødvendig – medbring blot din nysgerrighed og kreativitet!
Der vil også blive mulighed for nye venskaber, hygge og en masse gode snacks.

Hvor? Danfoss Drives, Gråsten
Program – 3 hverdage kl 16.00-19.00
START:
Torsdag d. 13. november: Mød robotterne
Tirsdag d. 20. januar: Del 1. Design din egen intelligente stemningslampe
Tirsdag d. 27. januar: Del 2. Design din egen intelligente stemningslampe

Vi glæder os til at se dig!
Der er plads til 15 piger – først-til-mølle princippet
Tilmeld dig her: https://high5girls.dk/events/design-robotter-hos-danfoss/
Spørgsmål kan sendes til Marianne på ma@high5girls.dk

Michael Jackson History Show
2026-01-28 20:00 | Koncertsalen Alsion, Alsion 2, Sønderborg, 6400, Danmark
Michael Jackson History Show hylder musikken efter The King of Pop.
Glæd dig til en spektakulær musikalsk storproduktion til ære for Michael Jackson.
Sammen skal vi fejre Jacksons kreative genialitet og uovertrufne talent gennem et medrivende show, der fremkalder hans helt tidlige karriere som medlem af Jackson 5, hans banebrydende udgivelser i 80’erne og hans fortsatte dominans af popkulturen ind i det 21. århundrede.
The Michael Jackson HIStory Show inkluderer sange som Thriller, Billie Jean, Smooth Criminal, Bad, Beat It, ABC, Don’t Stop Til You Get Enough, Human Nature, PYT, They Don’t Really Care About Us og mange flere.
Få den fulde Michael Jackson koncertoplevelse med Garth Field i front, der er fuldstændig elektrificerende i sin rolle som Jackson. Dertil et komplet liveband, professionelle dansere i autentiske kostumer og en avanceret produktion med lyd, lys og visuelle effekter.
Gå ikke glip af denne internationale hitkoncert fra producenterne af The Greatest Love of All med Belinda Davids i hovedrollen.
Et show du på ingen måde vil misse!

Svanesøen
2026-02-01 17:00 | Koncertsalen Alsion, Alsion 2, Sønderborg, 6400, Danmark
Glæd dig til en magisk aften med ukrainske balletstjerner.
Hvem elsker ikke den storladne balletfortælling om prinsessen, der bliver fortryllet til en svane? Hvem elsker ikke Tjajkovskijs storladne musik? Svanesøen er tilbage i Koncertsalen Alsion, denne gang fremført af den ukrainske ballettrup, Etoile Ballet.
Svanesøen med musik af P.I. Tjajkovskij og koreografi af Marius Petipa har siden uropførelsen i 1877 været et symbol på balletkunst over hele verden. Foreningen af en tysk legende, en russisk komponist og en fransk koreograf gav verden et mesterværk, hvis popularitet bare er blevet større og større med tiden.
Om handlingen
Ved bredden af en mystisk sø i måneskin møder prins Siegfried den fortryllede svaneprinsesse Odette. Helt betaget af hendes skønhed sværger han sin loyalitet til hende. Men Rothbarts list forpurrer alle planer og drømme. Dog vinder kærligheden altid, for ingen kraft kan skille to hjerter, der elsker hinanden, ad. Det er en fantastisk romantisk historie, der vil røre alle.
Om produktionen
Balletten opføres i to akter med en pause. Den er fremført af Etoile Ballet, et kompagni grundlagt i Kyiv af solisterne fra det ukrainske nationalopera- og balletteater. Kompagniet har siden 2025 haft international status og har samlet dansere fra europæiske lande og solister fra hele verden.
Forestillingen bruger autentiske, håndlavede teaterkostumer og kulisser i sine produktioner, mens en professionel teaterlyschef skaber en uforglemmelig atmosfære.
OBS: Musikken er en båndet optagelse i høj kvalitet fra Kharkiv operaorkester.
Om solisterne

Iryna Khandazhevska, primaballerina og æret kunstner fra Ukraine.
Anatolij Khandazjevskyj, solist ved Kharkiv opera- og balletteater.
Rodrigo Santiago Barras Tejudo, spansk balletdanser med en imponerende baggrund fra The Royal Ballet School.
Hanna Muromtseva, prisvindende primaballerina fra Kyiv, der har opnået international anerkendelse.
Maria Shupilova, solist ved Kyiv-operaen.
Kristina Kadashevitsj, ledende solist ved opera- og balletteatret i Kharkiv.
Dmitrij Lazovik, solist ved Det Hviderussiske Statslige Akademiske Musikteater.
Vsevolod Maievskyi, solist ved English National Ballet.

Den grå side
2026-02-27 20:00 | Koncertsalen Alsion, Alsion 2, Sønderborg, 6400, Danmark
Gør dig klar til en vanvittig aften i erotikkens tegn med Søren Rasted og hans – endnu – hemmelige gæst.
Søren Rasted & co. slår dørene op til Den Grå Side Live for 9. år i træk, og denne gang hylder vi de gyldne klassikere med et ekstra glimt i øjet.
Hvad der startede som en decideret lummer idé, har nu udviklet sig til at blive Danmarks største podcast-live succes med over 50.000 solgte billetter – og vi forstår hvorfor! Den Grå Side Live bringer det bedste af det bedste med sig, direkte fra arkiverne og ud på scenen.
For der er ikke et øje tørt, når Søren Rasted inviterer nogle af landets sjoveste, frækkeste og mest legendariske mennesker til at læse op fra det ypperste, Ugens Rapport har at byde på – det pureste grå guld, der stadig glimter af skæv erotik og nostalgi.
Ca. 9.000 frække grå side historier er det blevet til fra 1972-2010, men det er kun det ægte guld, der slipper gennem nåleøjet og med på scenen; dem som måske er mere underholdende end frække set med nutidens briller. Oplæsningerne bliver krydret med improteater, fadøl og masser af kærlighed.
Og du kan roligt købe billetter til flere shows i den samme by. Der er nemlig nye hold og historier med til alle shows.
Showet er delt op i to akter, hvoraf den første byder på Den Grå Side-fællessang samt præsentation af holdet, der læser aftenens første historier højt. Efter pausen bliver det kun mere løssluppent, når aftenens hemmelige special guest – ofte med lokal legende-status – indtager scenen og deltager i løjerne. Den Grå Side Live er ganske enkelt det perfekte show og starten på verdens bedste aften!
Tidligere gæster til Den Grå Side live-shows tæller blandt andre: Lars Ulrich, Ole Bornedal, Preben Elkjær, Peter Schmeichel, Cecilie Beck, Kim Bildsøe Lassen, Mia Lyhne, L.O.C., Simon Jul, Mick Øgendahl, Allan Olsen, Lars Hjortshøj, Bodil Jørgensen, Mikael Bertelsen, Jacob Haugaard, Bent Fabricius-Bjerre, Peter Frödin, Kirsten Lehfeldt, Niels Hausgaard, Rasmus Botoft, Signe Lindkvist, Mads Steffensen, Anders W. Berthelsen, Rasmus Bjerg, Peter Mygind og Kurt Thyboe.
Ingen hold eller special guests bliver annonceret, og ingen liveshows bliver udgivet.

The Magical Music of Harry Potter
2026-03-01 16:00 | Koncertsalen Alsion, Alsion 2, Sønderborg, 6400, Danmark
“The Magical Music of Harry Potter” med en “Weasley”-stjernegæst fra filmen!
Oplev den bedste Oscar-nominerede musik fra Harry Potter-filmene på en unik koncertaften med vores stjernegæst fra filmene, et magisk filmorkester og kor og magiske illusioner på storstærm.
Nyd filmmusik af den femdobbelte oscar-vinder John Williams samt musik af Patrick Doyle, Nicholas Hooper og Oscar-vinderen Alexandre Desplat.
Glæd dig til en magisk Harry Potter-koncertaften!

The Music of Hans Zimmer and Others
2026-03-01 20:00 | Koncertsalen Alsion, Alsion 2, Sønderborg, 6400, Danmark
Oplev Hans Zimmers store filmmusik i Koncertsalen Alsions berømte akustik!
“The Music of Hans Zimmer” bliver præsenteret af en pirat fra “Pirates of the Caribbean”.
Oplev de unikke toner og den bedste filmmusik fra “Dune”, “James Bond”, “Pirates of the Caribbean”, “The Lion King”, “Gladiator”, “The Dark Knight”, “Inception”, “Interstellar” og mange andre topproduktioner.
Glæd dig til en fascinerende koncert med et filmorkester, kor og gæstesolister.
Fordyb dig i Hans Zimmers musikalske univers. Det bliver en sjælden stor oplevelse.

Wannabe Spice Girls
2026-03-06 19:00 | Sønderborg Teater, Strandvej 1, Sønderborg, 6400
Er du klar til at skrue tiden tilbage til 90?erne og genopleve Girl Power, som kun Spice Girls kunne levere den?
Så gør dig klar til et energifyldt, farverigt og uforglemmeligt show, når Storbritanniens største Spice Girls-tribute rammer Sønderborg Teater med: WANNABE Spice Girls Show!
Publikum kan se frem til en festlig aften spækket med nostalgi, humor og masser af glitter, når de største hits vækkes til live fra det eksplosive Spice Up Your Life til klassikere som Say You’ll Be There og Stop. Showet hylder ikke bare girlbandet, men også den ikoniske 90er-æra, hvor girl power blev et globalt fænomen.
Det bliver en rejse gennem Spice Girls karriere og solo-succeser, leveret med præcision, energi og masser af attitude – præcis som publikum husker det.
Så find plateau-skoene frem, tag veninderne under armen og gør jer klar til en aften, hvor Sønderborg Teater forvandles til ét stort dansegulv.
Kom udklædt som din yndlings-Spice Girl og vær med til en sjov, sprudlende nostalgi-fest!
Are you ready to Zig-A-Zig-Ahhhh…

Poul Krebs
2026-03-08 20:00 | Koncertsalen Alsion, Alsion 2, Sønderborg, 6400, Danmark
Poul Krebs fylder rundt – og spiller i Koncertsalen Alsion
Det startede som en vild idé – men i 2026 bliver den til virkelighed. Når Poul Krebs fylder 70 år, markerer han det ikke blot med nyt album og et livslangt bagkatalog. Han tager samtidig på en af de mest ambitiøse turnéer i sit karriereliv: 70 koncerter på tværs af hele Danmark. 8. marts 2026 spiller han i Sønderborg.
”2026 blir året hvor vi når rundt i hele det store lille land. Fra de største koncerthuse til de mindste forsamlingshuse der findes derude og også rundt på de store festivaler, som jeg var sikker på at ha spillet for sidste gang. Men der tog jeg så heldigvis fejl,” fortæller han.
Turnéen bliver en rejse gennem alle de mange former for fællesskab, der har fulgt Poul Krebs gennem årene. Foråret står i bandets tegn med fuld energi på scenen, sommeren bringer gensynet med festivalerne og de store fællessange, efteråret bliver mere intimt, hvor Poul sammen med sin ankermand Troels Skjærbæk tager rundt til de mindste kroge af landet – og året rundes af med særlige jubilæumskoncerter, hvor venner og musikalske gæster samles om at fejre både fødselsdag og karriere.
Musikken som samlingspunkt
Fællesskabet er ikke kun noget, der opstår på scenen. Det er også drivkraften bag Krebs’ nye album Fuldtidsforhåbninger, der udkom i 2025. Albummet samler en lang række gæster fra flere generationer, blandt andre Hanne Boel, Lucky Lo, Tina Dickow, Helgï Jónsson, Jonas Dissing, Simone Tang, Palle Hjorth, Annika Aakjær, Martin Sommer, Jacob Dinesen og Kajsa Vala.
Bag kulissen – og på scenen – står det stærke hold af musikere, der har været med til at forme albummet: Oliver Mønster, Troels Skjærbæk, Peter Dombernowsky og Knud Møller. Og når turnéen ruller, bliver det med Peter Dombernowsky og Casper Simonsen på trommer og percussion, Troels Skjærbæk på bas, Palle Hjorth på keyboards og Lars Skjærbæk og Andreas Käehne på guitarer. Tilsammen danner de et band, Poul selv kalder den stærkest tænkelige opstilling – “de mest karakterfulde musikere, der alle har sat dybe spor i mine sange”.
Publikum skal have det bedste
”Jeg skylder mit store publikum at gi’ dem det bedste, og jeg skylder alle medvirkende på mit nye album at spille de sange så godt som overhovedet muligt! Efteråret blir en rejse ud i krogene til de mindste steder på landkortet – lige dér hvor musikken skaber det stærkeste fællesskab. Og jeg mener oprigtigt, at jeg kan sige, at jeg glæder mig lige meget til det hele.”
At fylde 70 år og blive betegnet som bedre end nogensinde, er én ting. At gøre det ved at spille 70 koncerter er en anden. Og at gøre det samtidig med at markere sig som en af den danske scenes mest samlende, vedkommende og vedholdende stemmer – dét er noget helt særligt.
”Det er da en lille sensation,” siger Poul Krebs. ”Og et kæmpe privilegium, at jeg stadig får lov at gøre det, jeg drømte om som dreng.”

SDB:DOX 2026
2026-03-10 - 2026-03-22
Se de nyeste dokumentarfilm i hyggelige, anderledes rammer.
Sæt X i kalenderen! Glæd dig til 10. – 22. marts 2026, når Sønderborg atter inviterer indenfor til SDB:DOX, hvor en række forskellige aktører og spillesteder viser nogle af de allernyeste danske og internationale dokumentarfilm.
Vi offentliggører den fulde fimliste sidst i januar. Men mærk dig datoen allerede nu til følgende spillesteder:
10. marts: Biblioteket Sønderborg
11. marts: Biblioteket Sønderborg
12. marts: Augustiana Kunstpark & Kunsthal
14. eller 15. marts: Sønderborg Slot – Riddersalen
16. marts (eftermiddag): Kultur i Gråsten – i BHJ Salen/Ahlmannsparken
16. marts (aften): Koncertsalen Alsion – Cafe Alsion
17. marts: Brætspilscafeen “Æ Bræt”
18. marts: Biblioteket Nordborg
19. marts: Det Sønderjyske Sangcenter/ KASERNEN
I 2026 er følgende arrangører med ombord: Museum Sønderjylland på Sønderborg Slot, Biblioteket Sønderborg i Multikulturhuset og Nordborg Bibliotek, Brætspilscafeen Æ Bræt, Det Sønderjyske Sangcenter på Sønderborg Kaserne, Kultur i Gråsten i BHJ Salen i Ahlmannsparken, Augustiana samt Koncertsalen Alsion i Cafe Alsion.
SDB:DOX er en del af DOX:DANMARK og CPH:DOX.

Night of Famous Musicals 2.0
2026-03-15 20:00 | Koncertsalen Alsion, Alsion 2, Sønderborg, 6400, Danmark
Publikumssuccesen vender tilbage med alletiders største musicalhits.
Efter en stor succes i 2025 vender den spektakulære forestilling “Night of Famous Musical” nu tilbage og tager turen gennem hele Skandinavien i 2026. Med en række af de mest ikoniske musicals og deres største hits, vil denne flotte forestilling begejstre publikum i alle aldre.
“Night of Famous Musical” samler de største øjeblikke fra musicals som Les Misérables, The Phantom of the Opera, Mamma Mia! , Abba hits, Lion king, Moulin Rouge ,Chess ,Grease og mange flere – men med et twist! Forestillingen inkluderer også nyere musicalhits, der vil tage publikum med på en uforglemmelig rejse gennem musicalens verden.
Forestillingen vil blive præsenteret af et internationalt anerkendt engelsk cast fra West End i London ,bestående af professionelle sangere, dansere og et live orkester, som skaber en unik og autentisk musicaloplevelse.
Med et flot sceneshows og flotte kostumer lover Night of Famous Musical” at det bliver en forrygende underholdende aften.

Frost 1+2 On Ice
2026-03-22 17:00 | Koncertsalen Alsion, Alsion 2, Sønderborg, 6400, Danmark
Storslået musik show på kunstig is på Koncertsalen Alsions scene. Det bliver stort!
Efter mere endr 100 udsolgte forestillinger i teatre og arenaer i hele Europa i 2024 kommer turen nu til Danmark – og Koncertsalen Alsion.
Glæd jer til en forrygende opsætning med et stort ensemble med solister, isdansere og akrobater i et imponerende LED-scenedesign
Søstrene Elsa og Anna og deres venner tager på en eventyrlig musikrejse gennem de to fantastiske forestillinger Frost 1 & 2
Der er gåsehud, når Elsa synger aftenens absolutte hit, Lad det ske, og fortryller scenen og den enorme LED-skærm med sine magiske kræfter til et hav af is og dybblå krystaller. Det bliver sjovt, når snemanden Olaf drømmer om sol og strand i Til Sommer – med en drink i hånden.
Mange flere hits følger så som Jeg har ventet alt for længe, Livet går sin gang, Alle svar, Skal vi ikke lave en snemand og Kom nu frem.
De fleste sange synges på danske, mens enkelte melodier er på engelsk.
Solister:
Julie Lund
David Lakshøj- Hansen
Mette Nybo Bonde
Jonathan Maltesen Petersen

Anders Agger Indefra
2026-04-21 20:00 | Koncertsalen Alsion, Alsion 2, Sønderborg, 6400, Danmark
Anders Agger Indefra…
… er et skarpt og åbenhjertigt medieforedrag, hvor tilhørerne med humor, kant og tankevækkende klip bliver klædt på til at forstå mekanismerne i tv-branchen.
Anders Agger har gennem mange i år i DR opbygget en særlig stil i en stribe dokumentarserier, hvor han udfordrer vores måde at leve på.
Han har med serien “INDEFRA med Anders Agger” vendt op og ned på normal-begreberne, når han skildrer alt fra hjemløse kvinder omkring Reden i Aarhus, over varetægtsfængslede i Vestre Fængsel – til en tæt, fordomsfri beskrivelse af unge med psykiske problemer.
Sideløbende har Anders Agger gennem mange sæsoner fastholdt sit samarbejde med tv-kokken Anne Hjernøe.
Sammen har de Anne & Anders-programmerne forsøgt at gøre verden mindre, når de har spejlet danskheden – fra Afrika og til Mellemøsten – på deres antropologiske tv-rejse i bedste sendetid søndag aften.
Anders Agger debuterede med dokumentaren “Heavy Agger – 14 år senere” tilbage i 1999 – om en klike unge, heavy rock-unge i Thy, som han siden har genbesøgt – og fik sit egentlige gennembrud på tv med serien “Sømanden & Juristen” fra et hospice i Vestjylland.
Anders Agger har modtaget en stribe priser for sit arbejde, senest Landsforeningens SINDs samfundspris og Det Danske Folkesundheds folkesundspris i 2024.
I 2021 modtog han Modersmålsprisen – og har desuden udgivet bogen “Kærlighed” med fotografen Mingo Nørager.
Anders Agger Indefra er et tankevækkende foredrag med kant og humor, hvor du kommer med bag kulissen og ind i de mange etiske overvejelser.
…
Foredragslængde: ca. 1 time og 20 minutter, uden pause.

Nikolaj Stokholm
2026-05-29 18:30 | Koncertsalen Alsion, Alsion 2, Sønderborg, 6400, Danmark
Nikolaj Stokholm gæster Koncertsalen Alsion med sin nye turne, Feat. Stokkefar.
Så sker det endelig! Dét, som en hel nation har ventet på.
I denne tid, hvor man bare har brug for at sætte sig ned, grine og glemme alt omkring sig, er der kun én, som kan løse denne umulige opgave. Og det er gode gamle Nikolaj Stokholm.
Med tre succesfulde shows bag sig er forventningerne enorme. Og det ved han godt.
”For at være 100 % sikker på, at du får dit livs sjoveste aften, tager jeg selvfølgelig også den uforudsigelige Stokkefar med på scenen. Er det den samme person? Ingen ved det. Alle spørger. Men du spørger ikke – for du skal jo se det.”
Nikolaj Stokholm har taget dansk komik med storm. Siden debuten i 2007 er han blevet en af landets mest folkekære entertainere med sin skæve, selvironiske og uforudsigelige humor. Hans særlige evne til at balancere det skøre med det hjertevarme har gjort ham til en publikumsfavorit på tværs af generationer.
Hele Danmarks Stokkefar har fyldt spillesteder og koncertsale over hele landet, turneret med tre storsælgende onemanshows – det seneste solgte 120.000 billetter – og har dermed cementeret sin position som en af landets mest populære komikere.
Nu er han så klar med sit fjerde onemanshow, som han selv lover bliver det sjoveste til dato. Og hvis man kender Nikolaj Stokholm ret, er det ikke bare en tom kliché, men et løfte, han ikke har tænkt sig at løbe fra.

Nikolaj Stokholm (EKSTRA)
2026-05-29 21:00, 2026-05-30 18:30 | Koncertsalen Alsion, Alsion 2, Sønderborg, 6400, Danmark

Fagenes Fest Sønderborg 2026
2026-06-18 17:30 - 20:00 | BC Syd, Søndre Landevej 30, Sønderborg, 6400
Fagenes Fest Sønderborg er en hyldest til vores dygtige faglærte, som i løbet af året 2025 og 2026 består sin fag- eller svendeprøve.

Det er en fest, hvor vi fejrer deres præstationer og viser vores stolthed og anerkendelse. Arrangementet er er en stor fest med mad, musik, underholdning og anerkendelse, som de fortjener.

Skt. Hans 2026
2026-06-23 19:30 - 21:00 | Koncertsalen Alsion, Alsion 2, Sønderborg, 6400, Danmark
Når solen går ned i den lyse juni-aften, og bålets flammer danser i vinden, fyldes luften med toner, der altid har samlet generationer. Vores traditionsrige og altid stemningsfulde Skt. Hans-koncert er naturligvis på programmet igen, og i år er det de elskede midsommerviser fra højskolesangbogen, der vækker minder om fællesskab, når vores bestyrelsesformand, Simon Faber, sætter sig ved flyglet.

Her mødes vi efter koncerten under åben himmel for at fejre den smukke aften. De velkendte melodier vækker minder, og musikken spreder varme og glæde, mens den lette sommerbrise bærer tonerne ud i juniaftenen. Det er en stund til eftertanke, fællesskab og ren musikalsk nydelse – en fejring af de lyse timer og sommerens skønhed.
Ca. 1 time og 50 minutter uden pause
Program:
Vi fejrer den danske sommer med fællessang fra højskolesangebogen. Orkestrets bestyrelsesformand, Simon Faber, er ved flyglet.
1. gæstedirigent:
Henrik Schaefer

Beatles Revival
2026-09-27 15:00 | Sønderborg Teater, Strandvej 1, Sønderborg, 6400
The Beatles Revival – Europas mest autentiske Beatles-oplevelse
Direkte fra Prag kommer The Beatles Revival, et af Europas absolut bedste og mest autentiske Beatles-tribute bands. Med en sjælden dedikation til både lyd, look og stemning formår bandet at genskabe magien fra verdens største rockikon! og de gør det på en måde, der har begejstret publikum i hele Europa.
Siden starten i 1996 har The Beatles Revival spillet mere end 4500 koncerter – fra tv-optrædener og festivaler til teatre, klubber og eksklusive events for kendte og internationale virksomheder. De har sat deres præg på ikoniske scener som Beatleweek i Liverpool´s Cavern Club og Beatle Konvention i Hamburg, og de leverer hver gang en oplevelse i absolut international klasse.
Hemmeligheden bag succesen? Ægte passion, kompromisløs sans for detaljer og en næsten manisk stræben efter autenticitet. Fra originalt udstyr, tidsvarende scenekostumer og koreografi! til bassistens imponerende bedrift med at lære sig selv at spille venstrehåndet bas for at matche Paul McCartney – intet overlades til tilfældighederne.
The Beatles Revival er ikke blot en hyldest, men et levende bevis på, at musikken fra John, Paul, George og Ringo stadig kan tryllebinde nye generationer.
